അമിത വേഗത്തില് വന്ന ബൈക്കിടിച്ച് പരിക്കേറ്റ പത്രവിതരണക്കാരന് മരിച്ചു കിളിമാനൂര്: പത്രവിതരണത്തിനിടെ അമിത വേഗത്തില് വന്ന ബൈക്കിടിച്ച് വയോധികന് മരിച്ചു. കിളിമാനൂര് ഊമണ്പള്ളിക്കര വസന്ത ഭവനില് രവിയണ്ണന് എന്ന രവീന്ദ്രന്70 ആണ് മരിച്ചത്. 24ന് പുലര്ച്ച കിളിമാനൂര് ടൗണ്ഹാളിന് മുന്വശത്തായിരുന്നു അപകടം. കടകളില് പത്രം ഇടുന്നതിനിടയിലാണ് രവീന്ദ്രനെ ബൈക്കിടിച്ചത്. ഇടിയുടെ ആഘാതത്തില് തെറിച്ചുവീണ രവീന്ദ്രനെ ഉടന് തിരുവനന്തപുരം മെഡിക്കല് കോളജ് ആശുപത്രിയില് പ്രവേശിപ്പിക്കുകയായിരുന്നു.എന്നാല് പരിശോധനക്ക് ശേഷം വീട്ടില് പോയി വിശ്രമിക്കാനും മൂന്നുമാസത്തിനുശേഷം ആശുപത്രിയില് വന്നാല് മതിയെന്നും നിര്ദേശിച്ച് ഡിസ്ചാര്ജ് ചെയ്യുകയായിരുന്നുവെന്ന് ബന്ധുക്കള് പറഞ്ഞു. വീട്ടിലെത്തിയ രവീന്ദ്രന് ബുധനാഴ്ച രാവിലെ അസുഖം കൂടുകയും കാരേറ്റിലെ സ്വകാര്യആശുപത്രിയിലെത്തിച്ചെങ്കിലും മരണം സംഭവിക്കുകയുമായിരുന്നു. കിളിമാനൂര് െപാലീസ് മേല്നടപടികള് സ്വീകരിച്ചു. ഭാര്യ: വസന്ത. മക്കള്: ബിന്ദു, കവിത, ദീപ. മരുമക്കള്: ബൈജു, സുധീര്, ജീവന്.